सेना के गायब हथियारों का बिहार में काफी दिनों से सौदा हो रहा था। मुंगेर एवं जबलपुर पुलिस को अबतक की पूछताछ और जांच में कई ऐसे सुराग मिले हैं। एके-47 की चोरी व तस्करी के आरोपित आर्मरर पुरुषोत्तम रजक, उसके बेटे शीलेन्द्र, पत्नी चंद्रवती रजक, सीओडी के सीनियर स्टोर इंचार्ज सुरेश ठाकुर, खरीदार इमरान और शमशेर से कई चौंकाने वाली जानकारी मिली है। पूछताछ में उन्होंने खुलासा किया है कि 2012 से अब तक सौ से ज्यादा केवल एके-47 सप्लाई की गई है। जांच पड़ताल में इसकी पुष्टि भी हुई है। इसी को आधार बना पुलिस आर्मी को पत्र लिख रही है।